НАСОКИ/УКАЗАНИЯ

за организиране, провеждане и финансово отчитане на

Ученически игри за учебната 2024/2025 г.

1. НОРМАТИВНА БАЗА:

1. НАРЕДБА № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план

2. Национален спортен календар на Министерство на образованието и науката за учебната 2024/2025 г.**,** утвърден със Заповед № РД09-2420/23.08.2024 г. на министъра на образованието и науката

3.Заповед на министъра на младежта и спорта - № РД-09-666/09.09.2024 г. за утвърждаване на „Правила за организиране и провеждане на Ученическите игри за ученици от V до ХІІ клас през учебната 2024/2025 година“ и Финансов план, неразделна част от Правилата.

**4.** „Правила за организиране и провеждане на Ученическите игри за ученици от V до ХІІ клас през учебната 2024/2025 година“ /ПРАВИЛАТА/,съгласувани със заповед на министъра на образованието и науката, утвърдени със заповед на министъра на младежта и спорта.

1. ДОКУМЕНТИ:

Линк: <https://www.sofia.bg/en/school-games>

1. Заявка за участие или отказ от участие в Ученически игри /УИ/ (Приложение № 6 към Правилата)

2. График за провеждане на състезанията от Ученически игри по вид спорт (по образец). След провеждане на Техническа конференция, на основание подадените заявки, главният съдия и главният ръководител за вида спорт, изготвят график за датите, времето и мястото на провеждане на състезанието по възрастови групи, който се представя на експерта в районната администрация, за последващи действия по информиране на участниците в съответните спортове.

3.Протокол за крайно класиране от проведеното състезание за вида спорт, възрастовата група и пол (по образец). Попълва се от гл. съдия и гл. ръководител и се представя се в районна администрация, в 3-дневен срок след приключване на състезанията, с приложен пакет от документи от проведеното състезание: *копия на заповеди на директори на училища с приложени списъци на отбори - участници, протокол/и от проведените срещи; справка за участниците в общински етап на УИ /прил. № 4 от Правилата/; справка за ангажираните лица при провеждане на съответните състезания.*

4. Финансова справказа средствата, за организиране и провеждане на общински етап, включващи:

* дължими суми към длъжностни лица, ангажирани с организацията и провеждането на Първи етап на Ученически игри (съдийски апарат и технически лица);
* закупуване на награден фонд (купи или плакети)

Задължителни приложения към Финансовата справка/ФС/ са:

* *Програма на състезанието с резултати (Приложение 1 към ФС)*;
* *Списък на ангажираните лица в общински от УИ (Приложение 2 към ФС);*
* *Копие на заповед на кмет на район за възлагане на контролни функции на длъжностно лице, относно начисляване на средствата за социални и здравни осигуровки за сметка на работодателя (Приложение 3 към ФС)*.
1. Отчет за разхода на отпуснатите средства /по образец/ -Представяне на писмена информация от името на кмета на район до заместник – кмета на Столична община,

*ВСИЧКИ ДОКУМЕНТИ ОТ УЧЕНИЧЕСКИ ИГРИ СЕ СЪХРАНЯВАТ В РАЙОННАТА АДМИНИСТРАЦИЯ, В ОРИГИНАЛ*.

1. ОРГАНИЗАТОР/ДЕЙНОСТИ:

1. Експерт в районната администрация/РА/, специалист в областта на образованието, спорта и младежките дейности:

1.1.координира организацията и провеждането на Първи общински етап на Уч. игри, изготвя преписки, систематизира отчетни бланки на документи, съгласува с експерт от дирекция „Спорт и младежки дейности“, отдел „Спорт“ проект на Финансова справка и прилага отчетни документи;

1.2. информира образователните институции за организацията и провеждането на Първи общински етап на Ученически игри, като предоставя на вниманието на директор на училище пакет от документи и изисквания за включване и участие;

1.3. организира Техническата конференция за стартиране организацията на етапа, обобщава информацията, представена от образователните институции. На Техническата конференция се определят длъжностните лица, които ще организират и провеждат състезанието за вида спорт – главен ръководител и главен съдия и тяхните конкретни ангажименти.

1.4. изготвя обобщена заявка за участие по видове спорт на училищата в района, която представя по електронна поща на експерт, дирекция «Спорт и младежки дейности» /СМД/, отдел «Спорт» - координатор за района.

1.5. обобщава информацията за класиране по видове спорт, възрастова група и пол /бланка – образец/. Класирането се представя по електронна поща, в срок до 02 февруари 2025 г., на координатор, експерт в дирекция «Спорт и младежки дейности», за обобщаване и публикуване на електронния портал на Столична община в срок до 06 февруари 2024 г.

*Раздел VI, т. 13 – Правилата - След приключване на състезанията специалистите в общините публикуват класирането на сайта на общината и изпращат класирането до БАСУ.*

1.6. изготвя проект на Финансова справка /ФС/, който съгласува с длъжностно лице от финансов отдел в района, определено със заповед на кмет на район (*съгласува Финансовата справка, по отношение на финансови параметри и осъществява контрол по правилно начисляване на средствата за социални и здравни осигуровки за работодател)* и с експерт от дирекция «Спорт и младежки дейности», отдел «Спорт». Съгласуваната Финансова справка, след одобрение от кмета на район с положен подпис и печат на района, се регистрира през системата за електронен обмен на съобщения /СЕОС/, чрез електронно писмо, с интегрирани отчетни документи /сканирани/ - Програма на състезанието с резултати, Обобщената заявка за участие, Официални Протоколи за класиране по вид спорт, Справка - отчет за броя участващи отбори, информация за класиране).

*ЗАБЕЛЕЖКА:**Финансова справка /ФС/, регистрирана през системата, без приложени отчетни документи не се предлага за финансиране. При представяне на всички документи, съгласно изисквания, финансовата справка се обработва и придвижва по надлежен ред за финансиране.*

1.7. изготвя Отчет за разход на средствата, предоставени от Столична община, чрез завишаване на бюджета на района в дейност 714 „Спортни бази и спорт за всички“ и гопредставя в едномесечен срок от заповед на кмет на СО, на вниманието на заместник-кмет, Направление „Култура, образование, спорт и младежки дейности”. /по образец/

1. ФИНАНСИРАНЕ/ ФИНАНСОВИ ПАРАМЕТРИ:

1. ФИНАНСИРАНЕ:

1.1.Допустими са само разходи, направени в съответствие с изискванията и финансовите параметри, утвърдени с “ПРАВИЛАТА за организиране и провеждане на Ученическите игри през съответната учебна година”;

1.2.Допуска се планиране на средства за два дни,за заплащане на длъжностно лице, позиция счетоводител/касиер от района /*/приложение 1 към Правилата* **-***ТАБЛИЦА за минималните хонорари на съдиите и длъжностните лица,**обслужващи състезанията, включени в Ученическите игри;*

1.3.При изготвянето на Финансовата справка, следва да бъдат планирани и включени средства за осигуровки за сметка на работодателя /ДОО и ЗО/.

2. ФИНАНСОВИ ПАРАМЕТРИ

2.1. НАГРАДЕН ФОНД:

- При три или повече участващи отбори - комплект купи (1,2,3 място) до 80 лв. и за спорт „Футбол“ – до 90 лв. за 1,2 и две трети места.

- При участващи два отбора – комплект купи (1 и 2 място) до 60 лв.

 *При заявено участие от един отбор награди не се планират.*

2.2. ДЛЪЖНОСТНИ ЛИЦА - */приложение 1/ Правилата*

|  |  |
| --- | --- |
| ДЛЪЖНОСТИ | Хонорари общински етап, областен, зонален и финален етап |
| Не по-малко от: |
| 1. Гл. ръководител2. Гл. съдия | 50 лв.30 лв. |
| Спортни игри1. Съдии2. Секретар | 30 лв. (на среща)20 лв. (на среща) |
| Индивидуални спортове1. Старши съдия2. Съдии3. Секретари | 50 лв.30 лв.20 лв. |
| Медицинско лице/лекар/ | 50 лв. дневен хонорар до 4 часа |
| Фелдшер, мед сестра | 40 лв. |
| Организатор, ръководител обект | 25 лв. |
| Счетоводител/касиер | 25 лв. |
| Работник по поддръжка | 20 лв. |

2.2.1. За подготовка на документацията, провеждане на техническата конференция и организация на състезанията на гл. ръководител, гл. съдия и гл. секретар се заплаща дневен хонорар за един допълнителен ден. Когато състезанието продължава повече от 4 часа, за всеки следващ час на същите се заплащат допълнително 10% от дневния хонорар.

2.2.2. При спортните игри:

- когато съдиите и секретарите ръководят повече от една среща на ден, пълен хонорар получават за първата среща, а за останалите **–** по 50%;

**-** когато състезанието продължава повече от 4 часа, на помощния персонал за всеки следващ час се заплащат допълнително 10% от дневния хонорар.

2.2.3. При индивидуалните спортове, когато състезанието продължава повече от 4 часа, на съдиите и помощния персонал за всеки следващ час се заплащат допълнително 10% от дневния хонорар.

2.2.4. Посочения в таблицата размер за хонорар на лекар/фелдшер/медицинска сестра е за 4 часа. За всеки следващ час се заплащат допълнително по 10 лева.

*НЕ СЕ ДОПУСКА за изпълнение на дейности по организация и провеждане на състезанията от Уч. игри, едно длъжностно лице да съвместява две или повече функции за даден вид спорт от Първи /районен/ етап.*

* ГЛАВЕН РЪКОВОДИТЕЛ - 1

Главният ръководител насрочва техническата конференция, извършва проверка на документите и координира провеждането на състезанията.*За всеки вид спорт се определя само един главен ръководител и един главен съдия за всички възрастви групи в двата пола.*

* ГЛАВЕН СЪДИЯ - 1

Главният съдия провежда техническата конференция.Задълженията на главния съдия са съгласно правилника на съдийската комисия на съответната БСФ – Изготвя график, попълва документация и др.

* ЛЕКАР, фелдшер или мед. сестра
* Работник по поддръжка/хигиенист - 1
* Ръководител на спортен обект / се финансира само в случаите, когато състезанията се провеждат на спортна база, която не е общинска собственост

КОЛЕКТИВНИ СПОРТОВЕ

(Футбол - 7, Баскетбол, Волейбол, Хандбал)

*ПРИМЕР за заплащане на дневен хонорар:*

*Съдия* ***-*** първата среща за деня се заплаща на 100% - 30 лв., а всяка следваща за деня среща се изплаща 50 % - 15 лв.

*Секретар* - първата среща за деня се заплаща на 100% - 20 лв., а всяка следваща за деня среща се изплаща 50 % - 10 лв.

*“Когато не се проведе среща, заложена в графика на съответното състезания и бъде присъден служебен резултат, на ангажираните лица (съдии, секретар, ) се заплаща 50 % от дължимата сума за съответната среща.*

индивидуални спортове

тенис на маса, бадминтон и шахмат:

В индивидуалните спортове се допуска назначаването до:

* Старши съдия - 1
* Съдии - до 3ма, съобразно броя на участващите отбори

МЕТОДИЧЕСКА И ЛОГИСТИЧНА ПОДКРЕПА

*Методически консултации при организиране, провеждане на състезанията от Ученически игри, както и при обобщаване на информация и съгласуване на отчетни документи****:***

* *експерт Валентина Ликова – координатор за Ученически игри, обобщава финансови и отчетни документи за 24 районни администрации;*

*– съгласува финансовите справки на 8 РА: Триадица, Сердика, Средец, Слатина, Овча купел, Надежда, Искър, Подуяне*

* тел/факс 02 946 14 12; моб. тел: 0884 322 644;
* e-mail: vlikova@sofia.bg
* *експерт Теодора Филева - съгласува финансовите справки на 8 районни администрации - Красно село, Красна поляна, Лозенец, Възраждане, Илинден, Младост, Кремиковци, Панчарево*
* сл. тел: 02 946 11 18; м. тел. 0884 322 642;
* e-mail: tfileva@sofia.bg
* *експерт Любомира Радоева – съгласува финансовите справки на 8 районни администрации - Люлин, Витоша, Оборище, Връбница, Изгрев, Студентска,* *Нови Искър, Банкя*
* тел: 0887 377 061, тел/факс:02/987 13 88;
* e-mail: l.radoeva@sofia.bg

ВАЖНА ИНФОРМАЦИЯ:

 СъгласноНАРЕДБА № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния плани Правилата за организиране и провеждане на Ученически игри *има утвърдени изисквания за предсъстезателен медицински преглед и представен документ за участие в състезанието.*

Чл. 17. За участие в състезания и спортни прояви учениците преминават задължителен предсъстезателен физикален медицински преглед. Прегледът се извършва след писмено съгласие на родителите на учениците за участие в състезателна дейност и след изразено информирано съгласие съгласно чл. 87 от Закона за здравето.

(2) Медицинският преглед по ал. 1 се извършва не по-рано от 72 часа преди състезанието от избрания общопрактикуващ лекар на ученика или от лекар, осигурен от училището, центъра, общината или организатора на състезанието, за целия отбор на училището/центъра.

(3) За извършения от общопрактикуващия лекар на ученика предсъстезателен медицински преглед се издава медицинско удостоверение, в което се включват резултатите от прегледа и разрешение или забрана за участие в състезанието. Посочват се името и фамилията на лекаря, извършил прегледа, час, дата и място на прегледа, състезанието, във връзка с което се извършва прегледът, подпис на лекаря и печат на лечебното заведение.

(4) Удостоверението по ал. 3 се издава по образец съгласно приложение № 1 в два екземпляра – за ученика, което се представя на организатора на състезанието, и за лечебното заведение, където се съхранява за срок от 6 месеца.

(5) За извършения предсъстезателен медицински преглед от лекар, осигурен от училището, центъра, общината или организатора на състезанието, се издава медицинско удостоверение, в което се включват имената на учениците от отбора, резултатите от прегледа и разрешение или забрана за участие в състезанието за всеки от тях. Посочват се името и фамилията на лекаря, извършил прегледа, час, дата и място на прегледа, състезанието, във връзка с което се извършва прегледът, подпис на лекаря и печат на лечебното заведение. (6) Удостоверението по ал. 5 се издава по образец съгласно приложение № 2 в два екземпляра – за ръководителя на отбора, което се представя на организатора на състезанието, и за лечебното заведение, където се съхранява за срок от 6 месеца.

(7) По преценка на лекаря, извършил прегледа по ал. 1, може да се извършат допълнителни медицински дейности и/или изследвания.

(8) Лицата, които извършват медицинското осигуряване на спортното състезание, нямат право да извършват предсъстезателни медицински прегледи на учениците в деня на провеждане на състезанието.

(9) Медицинското осигуряване и мерките за опазване на реда и сигурността на спортните състезания/прояви за деца и ученици са задължителни и се осигуряват от организатора на съответното състезание или проява

*Бланките – удостоверения за извършен мед. преглед са качени и налични в сайта на СО, Спорт и младежки дейности - рубрика „Ученически игри“, позиция - Правила, указания, заповеди.*

*ВАЖНО: Медицинските прегледи по Приложение № 2 могат да бъдат обезпечени със средства, осигурени по одобрен проект на училището по ПМС № 46/19.03.2020 година за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища.*